คัดวันแรก 36 ล้าน จากปณ. 239 ล.ใบ
คาดใช้เวลา 10 วัน จะเสร็จเรียบร้อย ส่งมอบให้ไทยรัฐ,เริ่มแล้วปฏิบัติการคัดแยกไปรษณียบัตรทายผลฟุตบอลโลก 2018 ไปรษณีย์ลำเลียงมาโกดัง 7 หนังสือพิมพ์ไทยรัฐ จำนวน 239 ล้านฉบับ คัดแยกผู้ทายถูกทายผิดวันแรกเมื่อ 18 ก.ค. ได้แล้ว 36 ล้านฉบับ คาดใช้เวลาคัดแยก 10 วันเสร็จ กำหนดพื้นที่โกดัง 7 ของไทยรัฐ เป็นพื้นที่ควบคุมห้ามคนไม่เกี่ยวข้อง หรือไม่ได้รับอนุญาตเข้าออกเด็ดขาด เพื่อให้เกิดความโปร่งใส,การคัดแยกไปรษณียบัตรทายผลศึกฟุตบอลโลก 2018 เริ่มขึ้นแล้วเพื่อเฟ้นหาผู้โชคดีและคนดวงเฮงมหาเฮง คว้าเงินรางวัลทั้งที่เป็นเงินสดรวม 32 ล้านบาทและรางวัลพิเศษต่างๆ ในโครงการทายผลฟุตบอลโลก 2018 ทางไปรษณียบัตรกับหนังสือพิมพ์ไทยรัฐ ที่มีอภิมหาซุปเปอร์สปอนเซอร์ร่วมสนับสนุนจำนวนมากนั้น,ทั้งนี้ ที่โกดัง 7 สำนักงาน นสพ.ไทยรัฐ เมื่อเช้าวันที่ 18 ก.ค. นักศึกษาวิทยาลัยอาชีวศึกษาสันติราษฎร์ ในพระอุปถัมภ์ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี จำนวน 2,700 คน พร้อมอาจารย์ผู้ควบคุมอีก 35 คน เข้าทำหน้าที่คัดแยกไปรษณียบัตรทายผลศึกฟุตบอลโลก 2018 ที่มีผู้ทายผลทีมฝรั่งเศสถูกต้องและไปรษณียบัตรที่ทายไม่ถูกออกจากกัน ใส่กระบะวางไว้บนโต๊ะคัดแยกอย่างขะมักเขม้น เพื่อให้ทันตามกำหนดเวลา 10 วัน,นายชาญวุฒิ เสียงสวัสดิ์ อาจารย์วิทยาลัยอาชีวศึกษาสันติราษฎร์ฯ ผู้ควบคุม กล่าวว่า นักศึกษาที่ทำหน้าที่คัดแยกไปรษณียบัตรได้รับการคัดเลือกมาอย่างดี โดยมีเจ้าหน้าที่บริษัทไปรษณีย์ฯ และไทยรัฐกรุ๊ป อบรมขั้นตอนกระบวนการคัดแยก 2 วัน และก่อนเข้าปฏิบัติงานที่สำนักงาน นสพ.ไทยรัฐ จะมีการตรวจตัวบุคคลอย่างเข้มงวด เพื่อความโปร่งใส บริสุทธิ์ ยุติธรรม,เวลา 14.00 น. นายอุกฤษฏ์ ดุลยเกษม ผช.กรรมการผู้จัดการใหญ่ สายงานปฏิบัติการนครหลวง บริษัท ไปรษณีย์ไทย จำกัด นายสุวพันธ์ วาดเขียน ผู้จัดการฝ่ายไปรษณีย์นครหลวง 2 พร้อมคณะ เดินทางมาตรวจสอบความเรียบร้อยในการเริ่มคัดแยกไปรษณียบัตร ระหว่างการตรวจเยี่ยมยังได้เดินทักทายนักศึกษาวิทยาลัยอาชีวศึกษาสันติราษฎร์ในพระอุปถัมภ์ฯที่มาร่วมในการคัดแยก พร้อมแนะนำขั้นตอนการคัดแยกที่ถูกต้องตามกติกา,นายอุกฤษฏ์กล่าวว่า ยอดจำหน่ายไปรษณียบัตรทายผลฟุตบอลโลก 2018 ที่มีการตรวจสอบครั้งแรกพบว่ามีจำนวน 235 ล้านฉบับ แต่เจ้าหน้าที่ได้ลำเลียงไปรษณียบัตรจากพื้นที่ระดับอำเภอและพื้นที่รอบนอกที่ห่างไกลเข้ามาเพิ่มอีก ทำให้ขณะนี้ยอดไปรษณียบัตรทายผลฟุตบอลโลก 2018 อย่างเป็นทางการ คือ 239 ล้านฉบับ คิดเป็นน้ำหนัก 665,000 กิโลกรัม หรือ 665.7 ตัน ต้องใช้เวลาคัดแยกถึง 10 วัน คือวันที่ 18-27 ก.ค. จากนั้นจะส่งมอบให้ทาง ไทยรัฐดำเนินการต่อไป ส่วนเจ้าหน้าที่ที่จะมาคัดแยกไปรษณียบัตรนั้นจากเดิมจะใช้นักศึกษาวิทยาลัยอาชีวศึกษาสันติราษฎร์ฯ 1,200 คนต่อวัน ต้องเพิ่มจำนวนนักศึกษาเป็นวันละ 1,350 คนต่อวัน แยกเป็นผลัดเช้าระหว่างเวลา 08.00-14.00 น.ผลัดบ่ายเวลา 14.00-20.00 น. มีเจ้าหน้าที่ไปรษณีย์ฯอีก 500 คนมาคัดแยกในผลัดดึกเวลา 20.00-23.00 น.คณะผู้บริหารจากบริษัทไปรษณีย์ไทยฯ จะคอยกำกับดูแลอย่างใกล้ชิด ได้กำหนดพื้นที่โกดัง 7 ของไทยรัฐ เป็นพื้นที่ควบคุม บุคคลที่เข้ามาต้องถูกตรวจค้นอย่างเข้มงวด ไม่อนุญาตให้บุคคลที่ไม่เกี่ยวข้อง หรือไม่ได้รับอนุญาตเข้าเด็ดขาด เพื่อให้เกิดความโปร่งใส,ผช.กก.ผจก.ใหญ่ บริษัท ไปรษณีย์ไทยฯ กล่าวอีกว่า ส่วนการคัดแยกไปรษณียบัตร ตั้งเป้าไว้วันละประมาณ 30 ล้านฉบับ ในเวลา 17.00 น. วันที่ 18 ก.ค. ยอดรับเข้ามาทั้งหมด 239 ล้านฉบับ คัดแยกแล้ว 36 ล้านฉบับ แบ่งออกเป็นทายทีมฝรั่งเศส 21 ล้านฉบับ คิดเป็นร้อยละ 58 และทายทีมโครเอเชีย ทายผิดกติกา อื่นๆ 15 ล้านฉบับ คิดเป็นร้อยละ 42 ทั้งนี้แต่ละวันกระบวนการคัดแยกไปรษณียบัตรอาจจะเกินกำหนดเป้าที่วางไว้ คิดว่าการคัดแยกเสร็จตามแผนแน่นอน ยืนยันว่าทุกขั้นตอนมีระบบขั้นตอนที่เข้มงวด มีคณะกรรมการจากบริษัทไปรษณีย์ไทยฯกำกับดูแลอย่างใกล้ชิดเพื่อความโปร่งใสทุกขั้นตอน
เริ่มแล้วปฏิบัติการคัดแยกไปรษณียบัตรทายผลฟุตบอลโลก 2018 ไปรษณีย์ลำเลียงมาโกดัง 7 หนังสือพิมพ์ไทยรัฐ จำนวน 239 ล้านฉบับ คัดแยกผู้ทายถูกทายผิดวันแรกเมื่อ 18 ก.ค. ได้แล้ว 36 ล้านฉบับ
ฟุตบอลโลก,ทายผลบอลโลก,แชมป์ฟุตบอลโลก 2018,ไปรษณียบัตรทายผลแชมป์ฟุตบอลโลก,ข่าวหน้า1